Italiano: # La spazzatura

– Glielo dico per l’ultima volta: non deve gettare giù dalla finestra quella spazzatura del cazzo! I gatti non la mangiano e a me arrivano tutti i moscerini in casa. E i topi fanno festa sotto il mio poggiolo! Per non parlare di quel povero cane, grasso come un porco, che abbaia di continuo! Basta, BASTA!

– Uh cosa si scalda tanto! Le persone acide come voi sono cattive e non vogliono bene agli animali! Poi se ha i topi sotto la finestra è perché è una sozzona e non pulisce bene!

– Stia a sentire, brutta troia, io a casa mia pulisco sufficientemente, certo che lei fa presto a pulire, getta tutta la spazzatura in casa degli altri! E meno male che vuol bene agli animali, il suo cane non esce mai e Teresa mi ha detto che le ha pisciato sulle lenzuola. Stia ben attenta che non capiti a me: ieri sera mi sono trovata semi e viscido di pomodoro sul muretto del poggiolo, ora le dico che la prossima volta che trovo qualcosa, vengo su di sopra e gliela sfrego su quel muso da antipatica di merda!

– Maleducata di una maleducata, certe parole le può adoperare solo una campagnola come lei! Si vede proprio che non ha ricevuto nessuna educazione!

– Sì, ha parlato la nobiltà di Corso Perrone! Io verrò dalla campagna, ma con tutti i cazzi che ha preso lei, messi in fila uno dietro l’altro, ci si arriva a Roma!

– Stasera le mando mio marito, così la mette in riga, linguaccia!

– Sì, sì che lo mandi giù da noi quel pagliaccio! Così mio marito gli legge la vita prima di rovesciarlo come un calzino!

– Farò presente all’amministratore tutte le sue minacce!

– Non vedo l’ora! Finalmente lo vedremo di nuovo! Così io, Teresa e tutti gli altri del palazzo potremo parlargli di voi «Nobili di Castelmerda» finalmente!

– Ne parlerò con il mio avvocato.

– Faccia pure, siamo in quindici contro uno, vedremo…

Ligure: # A rumenta

– Ghe ô diggo pe l’urtima vòtta: scià no deve cacciâ zu da-o barcon quella rumenta do bellin! I gatti no â mangian e à mi me vëgne tutti i moscin in casa. E i ratti fan festa sotta a-o mæ poggiölo! Pe no parlâ de quello pöveo can, grasso comme un pòrco, ch’o baia delongo! Basta, BASTA!

– Oh cöse scià s’ascada tanto! E gente agre comme voî son cattive e no veuan ben a-e bestie! Dapeu se scià gh’à i ratti sotta a-o barcon o l’é perché scià l’é sucida e scià no nettezza ben!

– Scià stagghe à sentî, brutta bagascia, mi in casa me ghe puliscio bastante, seguo che scià fa fito à nettezzâ, scià caccia a rumenta inte case di atri! E ancon d’assæ che scià veu ben a-e bestie, o seu can o no sciòrte mai e a Texo a m’à dito ch’o gh’à pisciou in scî lençeu. Scià stagghe ben attenta che no l’accapite à mie: vëi seia me son attrovâ armelle e leppego de tomata in sciâ miagetta do poggiölo, oua ghe diggo che a pròscima votta che treuvo quarcösa, vëgno sciù de d’ato e ghe â fretto inte quello moro da refiosa de merda!

– Mäducâ de unna mäducâ, çerte poule ê peu deuviâ solo unna paisaña comme voscià! Se vedde pròpio che scià no l’à reçevuo nisciuña educaçion!

– Scì l’à parlou a nobiltæ de Corso Perrone! Mi ne vegniò di paixi, ma con tutti i bellin che scià l’a piggiou voscià, missi in righinaggia un apreuvo à l’atro, se gh’arriva à Romma!

– Staseia ghe mando mæ maio, coscì o â mette in riga, lenguassa!

– Scì scì che scià ô mande zu da niatri quello paggiasso! Coscì mæ maio o ghe arve o libbro primma de inversâlo comme un scappin!

– Faiò presente à l’amministratô tutte e seu menasse!

– No veddo l’oa! Doppo tanto ô veddiemo torna! Coscì mi, a Texo e tutti i atri do palaçio poemmo parlâghe de viatri «Nòbili de Castelmerda», mai ben!

– Ne parliò a-o mæ avvocou.

– Scià fasse, semmo in chinze contra un, e veddiemo…